Paari sajajeenise mündi eest (ca 11 Eesti krooni per münt) saab Jaapanis juba üsna palju värki ning eriti mugav on seda kõike hankida automaatidest. Kõikvõimalikud joogid ja muud on näha, hind peal, lased vastava arvu kopikaid sisse ja ongi käes.  Tokyo hotellis toimis müntidega ka nt internet (100 jeeni 10 minutit, ehk siis u 33 krooni pool tundi) ning pesumasin (200 jeeni üks täis+100 jeeni kuivatamine). Kuna neid münte anti igalt poolt pidevalt tagasi, siis oli nende kasutamine väga mugav. Taoline mündiringlus on omaette huvitav nähtus, arvestades, et jaapanlasi pole just vähe ja seega võiks ju automaadi asemel olla ka lett ning töötaja, kes selle 150jeenise teepudeli sulle müüb. Ent efektiivsem on kindlasti automaatidega toimetada. Inimestele on  ju põnevamaidki väljakutseid.